- Bernadette Szocs e pe locul 9 mondial
- Bernie e singura sportivă din Europa aflată în Top 10
O performanţă uriaşă a fost reuşită de Bernadette Szocs, într-un sport dominat copios de jucătoarele din Asia. Bernie a atins cea mai bună clasare a carierei, la 29 de ani.
În noul clasament mondial făcut public, sportiva de la Steaua e pe locul 9, fiind de asemenea cea mai bună jucătoare din Europa prezentă în ierarhia mondială, următoarea fiind Nina Mittelham (Germania, 15).
Performanţă uriaşă pentru Bernadette Szocs
Locul ocupat de Bernadette reprezintă un reper spectaculos în cariera sportivei noastre, precedenta cea mai bună clasare fiind la începutul lunii, când a fost pe 10.
În faţa ei, se află opt sportive din Asia, cinci din China, două din Japonia şi una din Coreea de Sud. Primele cinci jucătoare ale lumii sunt din China, Sung Yingsha, Wang Manyu, Wang Yidi, Chen Meng şi Chen Xingtong.
În clasamentul masculin, Wang Chuqina făcut rocada la vârf cu Fan Zhendong, după ce s-a impus la Singapore. Liang Jinga urcat două poziţii până pe 3, în timp ce tot un chinez, marele Ma Long, a coborât pe 4. Felix Lebrun e primul european din ierarhia masculină (5).
Bernadette Szocs luptă pentru supremaţie cu cele mai bune jucătoare ale lumii
Bernadette Szocs luptă pentru supremaţie cu cele mai bune jucătoare ale lumii, la WTT Champions Incheon 2024, turneu ce va avea loc în Coreea de Sud, în perioada 27-31 martie.
Alături de românca de 29 de ani de pe locul 10 mondial, vor mai lua startul la WTT Champions Incheon 2024 şi primele cinci jucătoare ale lumii, Sun Yingsha, Wang Yidi, Chen Meng, Wang Manyu sau Hina Hayata.
Bernadette Szocs vine după un turneu unde a fost eliminată încă de la primul meci, 1-3 (11-6, 9-11, 8-11, 6-11) cu Suthasini Sawettabut. Competiţia de la Singapore a fost adjudecată de Wang Manyu.
Ocupanta locului 3 mondial a jucat finala tot în faţa unei sportive din China, Wang Yidi, iar jucătoarea de 25 de ani s-a impus clar, 4-1 (11-8, 11-6, 11-4, 7-11, 11-1).